Un nou Espai Jove més cèntric i accessible
22 desembre 2020

## Un nou Espai Jove més cèntric i accessible22 desembre 2020Última actualització: 14 juliol 2025

![](../gestion/img/bf3526e6760a83aaa7e3c55928126bbc491fd7601eae8658841dd6c0cbf5a5f4.jpg)  
  

Gandia disposa d’un nou Espai Jove, més cèntric i accessible, situat a les instal·lacions municipals de la Plaça del Tirant de la ciutat. El servei compta amb el suport especialitzat de una tècnica de joventut, contractada gràcies a una subvenció de l’Institut Valencià de la Joventut (IVAJ), capacitada per facilitar informació i assessorament a les persones joves.

**Diana Morant, alcaldessa de Gandia** i **Lydia Morant, regidora delegada de Joventut**, han visitat les instal·lacions de l’Espai Jove, que disposa d’un espai wi-fi per a trobades i reunions, a més de les oficines. Lydia Morant descriu l’espai com un lloc amable, còmode, equipat amb mobiliari especialment pensat per a joves i concebut com a punt de referència per a la joventut. A més, afegeix la regidora, ‘quan la situació sanitària ho permeta, aprofitarem l’espai  privilegiat que té davant, la plaça del Tirant, per organitzar activitats d’oci alternatiu, com concerts i tot el que pugam programar per a la joventut de la nostra ciutat’.